Zizi Kirana

Nur Fazelah @ Zizie Mad Tahil (dilahirkan pada 23 Januari 1985) atau lebih dikenali sebagai Zizi Kirana ialah seorang penyanyi wanita Malaysia.

Beliau merupakan bekas peserta Akademi Fantasia pada 2009. Selain itu, beliau juga menyertai rancangan televisyen realiti Indonesia, D'Academy Asia musim kedua di mana beliau mewakili Malaysia.

Kerjaya muzik
Kerjaya nyanyian Zizi bermula setelah beliau menyertai Akademi Fantasia musim ketujuh. Namun perjalanan beliau di AF7 terhenti di konsert minggu keempat apabila beliau tersingkir berikutan undian SMS yang tidak menyebelahi kepada beliau ketika itu. Selepas tamat AF7, Zizi menyertai kumpulan The Fabulous Cats yang dipelopori oleh Cat Farish, Adeep Nahar dan Wangi Julianda. Bersama kumpulan itu, beliau merakamkan beberapa single termasuk "Cinta Kosmik" dan "Pergilah Ayu" serta album Fabulousity. Namun jodoh beliau dengan The Fabulous Cats tidak berkekalan apabila kumpulan itu dibubarkan.

Zizi kemudian menyertai kumpulan Nukilan, semasa bersama Nukilan, beliau mengalunkan rap dengan cekap. Bagaimanapun, jodoh Zizi dengan kumpulan itu juga tidak kekal lama apabila mereka dibubarkan. Zizi kemudian menyertai sebuah pertandingan TV realiti  Indonesia, D'Academy Asia musim kedua, bermula dari rancangan inilah beliau dikenali peminat sama ada di Malaysia, mahupun Indonesia.

Akademi Fantasia 7
Pada tahun 2009, Zizi berjaya terpilih sebagai salah seorang daripada 14 pelajar yang diterima masuk ke dalam AF7. Namun perjalanan beliau terhenti di konsert minggu keempat bersama seorang lagi pelajar yang berasal dari negeri yang sama dengannya, iaitu Rubisa. Berikut persembahan beliau di dalam akademi :

D'Academy Asia 2

Kehidupan peribadi

Perkahwinan
Zizi telah menamatkan zaman gadisnya dengan pelakon popular Yusuf Bahrin pada 19 September 2021.

Anugerah Juara Lagu
Pada penghujung tahun 2020, lagu "Eh" nyanyian beliau akhirnya berjaya melayakkan diri ke pentas akhir Anugerah Juara Lagu ke-35, walaupun pada awalnya ramai pihak yang mempertikaikan kelayakan lagu "Eh" ke pentas anugerah berprestij tersebut.  Ini adalah  merupakan kemunculan pertama beliau di pentas AJL setelah hampir 11 tahun menjadi anak seni.

Diskografi

Single solo

Single kolaborasi

Filemografi

Filem

Drama

Telefilem

Televisyen

Muzik video

Pencapaian

Kontroversi
Isu langgar kontrak 
Pada Oktober 2021, nama Zizi Kirana hangat diperkatakan apabila pengarah dan penerbit drama Jamu Nesan iaitu Dato' Rafiena Ezanee Ramli mendakwa bahawa Zizi telah melanggar kontrak dengan mengenakan hijab sebelum selesai proses penggambaran drama tersebut. Tindakan drastik yang dibuat oleh Zizi Kirana membuatkan Dato' Rafiena mendakwa telah menanggung kerugian dan beliau terpaksa mengugurkan nama Zizi sebagai pelakon utama drama tersebut dan menggantikannya dengan Didi Astillah. Bagaimanapun Zizi kemudian tampil menjelaskan bahawa beliau ada meminta pandangan dan pendapat mufti berkenaan hukum memakai rambut palsu bagi menjayakan watak tersebut dan mufti tersebut telah menjelaskan bahawa ianya adalah haram meskipun dilakukan atas dasar kerja. Ini disebabkan sebelum ini Dato' Rafiena ada mencadangkan agar Zizi memakai rambut palsu bagi menjayakan watak sebagai ketua mafia dan sekaligus ingin menyiapkan proses penggambaran drama tersebut.  

Namun sekali lagi Dato' Rafiena tampil menjelaskan bahawa beliau bakal menyaman pihak Zizi Kirana disebabkan kelewatan Zizi memberi respon terhadap beliau sebelum ini sama ada ingin meneruskan penggambaran atau tidak. Bagaimanapun Zizi Kirana ada membuat rayuan agar Dato' Rafiena tidak menyaman beliau dan memahami keadaannya yang kini sudah berhijab.

Rujukan

Pautan luar
 
 
 
 Saluran Zizi Kirana di YouTube

Kelahiran 1985
Orang hidup
Orang Bajau
Muslim Malaysia
Orang dari Sabah
Penyanyi wanita Malaysia
Penyanyi berbahasa Melayu
Peserta Akademi Fantasia